
Jetëshkrimi: 
Z. Ismaili ka mbaruar shkollën fillore dhe të mesme në Berat.  Në vitin 1993 mbaroi studimet në degën “Mjekësi e përgjithshme”, në Fakultetin e Mjekësisë në Universitetin e Tiranës. Menjëherë pas përfundimit të studimeve, punoi si mjek i përgjithshëm në Berat, deri në vitin 1994. Nga viti 1994-1996 z. Ismaili punoi si mjek në Urgjencën e Spitalit Rajonal në Berat. Në vitin 1997 emërohet drejtor i Drejtorisë së Shërbimit Parësor në Berat dhe ndërkohë, deri në vitin 2003 ushtroi profesionin e tij si mjek pranë DRSKSH-së në Berat.
Gjatë periudhës prill-shtator 2001, Dr. Zija Ismaili ishte trajnues i mjekëve të rretheve Berat, Fier, Mallakaster në programin “Menaxhimi i Qendrës Shëndetësore” ADRA/USAID. Nga tetori i vitit 2003 deri në maj të vitit 2004, ka qenë “shef” shëndetësie në Drejtorinë e Përgjithshme të Burgjeve, burgu 313.
Në vitin 2004 vazhdon specializim pasuniversitar pranë Institutit të Mjekësisë Ligjore, ku më pas në vitin 2007 u punësua si “Ekspert mjek ligjor”, pranë Institutit të Mjekësisë Ligjore në Tiranë në sektorin e kërkimeve shkencore ku edhe vazhdon të punojë deri në janar të vitit 2025. 
Në vitin 2009 diplomohet Fakultetin e Drejtësisë, Univeristeti “Kristal”, dega “Juridik”.
Në vitin 2016 merr gradën “Doktor i Shkencave” në fushën e Mjekësisë Ligjore. Gjatë gjithë angazhimit të tij profesional, ishte pjesë e shumë trajnimeve; në vitin 1998 “Planifikim dhe menaxhim i shëndetësisë në rreth”, organizuar nga Ministria e Shëndetësisë dhe Universiteti Montreal Kanada, kualifikimi mbi “Problemet e shëndetit publik, shëndetit riprodhues dhe planifikimit familjar”, organizuar nga Ministria e Shëndetësisë Tiranë, “Problemet e vaksinimit dhe të fëmijëve”, organizuar nga UNICEF dhe Instituti i Shëndetit Publik, International Summer School “Integrative Bioethic”, “Trajnim mbi dhunën në familje” U.S Departament of Justice Criminal Division, International Criminal Investigative Training Assistence Program (INCITAP).
[bookmark: _GoBack]Prej vitit 2008 është pedagog i jashtëm në Fakultetin e Mjekësisë, në degët “Mjekësi Ligjore” dhe “Bioetikë Mjekësore”. 
Ka publikuar disa botime shkencore si; artikuj në revistën e Mjekësise Ligjore pranë Institutit të Mjekësise Ligjore në Tiranë, referime dhe punime shkencore në Balkan Academy of Forensic Sciences që prej 2008 e deri së fundmi në Konferencën e 16 BAFS Tetor 2025 që u organizua në Tiranë,  referatë në konferencën e Sarajevës 2012, referime në koferencat e Prizrenit, International Association of Legal Medicine (IALM 2022, 2024), botim në revistën Wemed central, Elsevier Journal, Forensic Pathophysiology etj. 
